पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी को लेकर प्रशासन द्वारा बरती जा रही सख्ती के बाद भी लोग अपनी झूठी शान सौकत दिखाने से बाज नहीं आ रहे। ऐसे लोगों पर पुलिस ने शिकंजा कसना शुरू कर दिया है। सारन थाना क्षेत्र के भड़ाना धर्मशाला में 50 की जगह 150 लोग शादी में शामिल होकर जश्न मना रहे थे। तभी पुलिस वहां पहुंच गयी और शादी का वीडियो बनाकर आयोजक के खिलाफ डिजास्टर मैनेेजमेंट एक्ट समेत विभिन्न धाराओं के तहत केस दर्ज कर लिया है।
पर्वतीय कॉलोनी में तैनात हवलदार राज नारायण ने दर्ज कराई FIR में कहा है कि वह शुक्रवार को रात में बााइक से गश्त कर रहे थे। तभी भड़ाना धर्मशाला के अन्दर एक शादी समारोह हो रहा है। ये भड़ाना धर्मशाला सचिन पुत्र घासीराम निवासी गांव नगला गुजरान की है। धर्मशाला में हो रहे समारोह की फोटो ली। जिसमें करीब 150 लोग मौजुद थे। जो सरकार की कोविड-19 की रोकथाम के लिए महमानों की संख्या 50 तय की हुई है। उन्हाेंने कहा कि कार्यक्रम के आयोजक व भडाना धर्मशाला के मालिक सचिन ने हरियाणा सरकार व जिलाधीश फरीदाबाद के आदेशों की उल्लंघन की है। पुलिस ने आयोजक के खिलाफ विभिन्न धाराओं के तहत केस दर्ज कर लिया है।
रात दस बजे ढाबे पर झुंड में खाना खिला रहे थे, केस दर्ज
सेक्टर सात थाना पुलिस शुक्रवार की रात गश्त पर थी कि वाईएमसीए चौक के पास स्थित शिव ढाबा वाले ने रात दस बजे झुंड बनाकर आधा दर्जन लोगों को खाना खिला रहा थाा। पुलिस ने ढाबा संचालक के खिलाफ केस दर्ज कर लिया है। वहीं दूसरी ओर सूरजक झुंड थाना पुलिस ने शाम छह बजे के बाद कपड़े की दुकान खोलकर रखने पर मेवला महराजपुर निवासी अयुब खान के खिलाफ लाॅकडाउन का उल्लंघन करने के आारोप में केस दर्ज किया है। एक अन्य मामले में पुलिस नने मेवला महराजपुर के पास काॅसटमेटिक की दुकान लॉकडाउन में खोलने पर माे. सलामुद्दीन के खिलाफ केस दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn